ΓΡΑΠΤΗ ΕΡΩΤΗΣΗ E-2741/99

υποβολή: Bart Staes (Verts/ALE) προς την Επιτροπή

(18 Ιανουαρίου 2000)

Θέμα: Πρωτοβουλίεςπέρ μιας πολυπολιτισμικότητας ξεκινώντας από την προστασία των περιφερειακών ταυτοτήτων και φτάνοντας στην προστασίας των ταυτοτήτων των μεταναστών που διαμένουν στα κράτη μέλη της Ένωσης

Έχονταςπόψη ότι σε διάφορα κράτη μέλη μεταξύ των οποίων και η Ολλανδία πανεπιστήμια, καθώς και ιδιωτικά και δημόσια σχολεία πειραματίζονται σε νέες εκπαιδευτικές μεθόδους για τους μετανάστες, κοινοτικούς και μη, που προβλέπουν τη διδασκαλία των γλωσσών της χώρας διαμονής στους αντίστοιχους πολιτισμούς και μητρικές γλώσσες"

ότι οι μέθοδοι αυτοί αποδεικνύονται πολύ αποτελεσματικές και εφαρμόζονται με επιτυχία ακόμη και στο πλαίσιο περιφερειακών πραγματικοτήτων όπως η Φρισσία όπου διδάσκεται στους μετανάστες ακόμη και η αποκαλούμενη περιφερειακή ή μειονοτική γλώσσα, γεγονός που αποτελεί γι' αυτούς ένα περαιτέρω βήμα προς την πλήρη ενσωμάτωσή τους" ότι η αξιοποίηση της κάθε ταυτότητας σε κάθε επίπεδο επιτρέπει μεταξύ άλλων την καλύτερη και αποτελεσματικότερη καταπολέμηση φαινομένων όπως η ξενοφοβία, ο ρατσισμός και η εμφάνιση πολιτικού και πολιτιστικού εξτρεμισμού,

μπορεί να αναφέρει η Επιτροπή πώς αξιολογεί την ιδέα να μελετηθούν πρωτοβουλίες και να προβλεφθούν χρηματοδοτήσεις σε ευρωπαϊκό επίπεδοπέρ πολυπολιτισμικών μεθόδων διδασκαλίας που θα προβλέπουν το σεβασμό κάθε βαθμού ταυτότητας για όλους τους πολίτες, από την τοπική και περιφερειακή ταυτότητα για να φθάσουμε βαθμηδόν σε εκείνη των μεταναστών που διαμένουν νόμιμα στο έδαφος των κρατών μελών της Ευρωπαϊκής Ένωσης;

Απάντηση της κ. Reding εξ ονόματος της Επιτροπής

(1 Μαρτίου 2000)

Η Ευρωπαϊκή Επιτροπή έχει μακρά παράδοση στηνποστήριξη πρωτοβουλιών που αποσκοπούν στην προαγωγή της πολυπολιτισμικότητας και στην ένταξη των μεταναστών που κατοικούν στα κράτη μέλη. Η παράδοση αυτή χρονολογείται από την έκδοση της οδηγίας του Συμβουλίου 77/486/ΕΟΚ της 25.07.1977 περί της σχολικής φοιτήσεως των τέκνων των διακινουμένων εργαζομένων(1).

Από το 1977, η Ευρωπαϊκή Επιτροπή περιέλαβε πάντοτε στο πρόγραμμα εργασίας της τη «διαπολιτιστική εκπαίδευση» ως μέσο για τη θετική και δραστήρια αντιμετώπιση της κοινωνικής και πολιτιστικής ποικιλομορφίας. Το πνεύμα αυτό ενέπνευσε ολόκληρο το πρόγραμμα ΣΩΚΡΑΤΗΣ, στο πλαίσιο του οποίου διεξάχθηκε ειδική δράση μέσω του Comenius που αφορούσε ειδικά τη διαπολιτιστική εκπαίδευση και τα παιδιά των διακινουμένων. Οι πρωτοβουλίες που καλύφτηκαν από αυτή τη δράση ενθαρρύνονται και θα ενθαρρύνονται και χρηματοδοτούνται κατά τη δεύτερη φάση του προγράμματος ΣΩΚΡΑΤΗΣ καθόσον η διαπολιτιστική εκπαίδευση προετοιμάζει τις μέλλουσες γενεές να ζήσουν μαζί σε μια δημοκρατική, πλουραλιστική κοινωνία και συμβάλλει στην ισότητα ευκαιριών για όλους τους πολίτες.

Όπως θα διαπιστώσει το αξιότιμο μέλος, εκτός από τις δραστηριότητες του προγράμματος ΣΩΚΡΑΤΗΣ, η Ευρωπαϊκή Επιτροπή προβλέπει οικονομικήποστήριξη για μέτρα που αποβλέπουν στην προαγωγή και τη διασφάλιση περιφερειακών γλωσσών ή γλωσσών μειονοτήτων και πολιτισμών. Τομείς προτεραιότητας περιλαμβάνουν εκπαιδευτικά σχέδια και διδακτικόλικό.

Οι γλώσσες που πρόκειται να επωφεληθούν από αυτή τη δράση είναι οι γλώσσες αυτοχθόνων πληθυσμών που ομιλούνται κατά παράδοση από σε ορισμένες περιοχές των κρατών μελών ή του Ευρωπαϊκού Οικονομικού Χώρου (ΕΟΧ). Η Ευρωπαϊκή Επιτροπή σήμερα εξετάζει την εφικτότητα της πρότασης ενός πολυετούς προγράμματος δράσης σ&pos; αυτό τον τομέα.

(1) ΕΕ L 199 της 6.8.1977.